#BudgetSpeech2018: Kuzokwenyuka i-VAT okokuqala ngqa kusukela ngo-1993 | News24Cape Town - Abantu baseNingizimu Afrika bazongena bajule emaphakatheni okokuqala ngqa kusukela ngo-1993 njengoba kuzokwenyuswa i-VAT.UNgqongqoshe wezeziMali uMalusi Gigaba umemezele ngoLwesithathu ukuthi izinga le-VAT lizokwenyuswa ngo-1% lisuka ku-14% liya ku-15%, kanti lokhu kusho ukuthi i-VAT kulindeleke ukuba ingenise imali elinganiselwa ku-R22.9bn.Okunye ukudla okuyisidingo, kanjalo nophalafini kuzodlala ku-0% VAT.Lokhu kunyuka kuyingxenye yeziphakamiso zemigomo yentela ezenziwa kwisabelomali sokuqala sikaGigaba sokuzibophezela ukwenza imali ethe xaxa engu-R36bn ngokuthi kwenyuswe intela kunyakamali ka-2018/2019.OLUNYE UDABA: UMalusi Gigaba kuphela ozokwethula isabelomali kusasa - ButheleziUkunyuswa kwe-VAT, eyenza ikota yentela eqoqwa kuleli, izoba yingxenye enkulu ye-Additional Revenue.Kulo R36bn we-additional tax revenue, uMnyango woMgcinimafa ngoLwesithathu, uthe ukwenyuswa kwe-VAT ngo-1% kuzongenisa u-R22.9bn.“Asikaze siyenyuse i-VAT kusukela ngo-1993,” kusho uGigaba enkulumweni yakhe.UGigaba uthe ukudla okuyizidingo okufana nempuphu, isinkwa esinsundu, ubhontshisi owomisiwe kanye nelayisi kuzoqhubeka nokuhlala ku-0% VAT ukuze bangasindwa kakhulu labo abadlal imbuya ngothi.
